DA Den Europæiske Unions Tidende C 52/20

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgninger om eksklusiv tilladelse til efterforskning efter flydende eller gasformige kulbrinter, benævnt »Meaux-tilladelsen« og »Deux-Nanteuil-tilladelsen«)

(EØS-relevant tekst)

2011/C 52/05

Den 17. juni 2010 blev der i Den Europæiske Unions Tidende offentliggjort en udbudsbekendtgørelse om ansøgningen om eksklusiv tilladelse til efterforskning efter flydende eller gasformige kulbrinter, benævnt »Meaux-tilladelsen«, som var indgivet af selskabet Realm Energy International Corp., på et ca. 825 km2 stort areal, beliggende i departementerne Aisne, Oise og Seine-et-Marne.

Ved konkurrerende ansøgninger

— af 23. juni 2010 har selskaberne Toreador Energy France SCS og Hess Oil France SAS, i fællesskab og solidarisk, med hovedsæde henholdsvis 9, rue Scribe, 75009 Paris, France og 37, rue des Mathurins, 75008 Paris, France, ansøgt om en eksklusiv tilladelse til i en periode på fem (5) år at efterforske flydende eller gasformige kulbrinter — benævnt »Meaux -tilladelsen« — på et ca. 628 km2 stort areal, beliggende i departementet Seine-et-Marne.

— af 14. september 2010 har virksomheden Concorde Energy France SAS via sin repræsentant i Frankrig, selskabet SP2 MARC, med hovedsæde 36, rue du Dr Le Savoureux, 92290 Châtenay-Malabry, France, ansøgt om tilladelse til i en periode på fem (5) år at efterforske flydende eller gasformige kulbrinter, benævnt »Deux-Nanteuil-tilladelsen«, på et ca. 841 km2 stort areal, beliggende i departementerne Aisne, Oise og Seine-et-Marne.

Disse ansøgninger omfatter et område, der overlapper det areal, som ansøgningen om »Meaux-tilladelsen« fra selskabet Realm Energi omfatter, samt to områder uden for dette areal. Denne udbudsbekendtgørelse omhandler alene områderne uden for det areal, der er omfattet af ovennævnte tilladelse. Områderne udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater i grader, idet nulmeridianen går gennem Paris:

Areal, der ligger uden for, og areal, der overlapper arealerne i ansøgningerne om »Meaux-tilladelsen« (Toreador) og »Deux-Nanteuil-tilladelsen« Toppunkt Østlig længdegrad Nordlig breddegrad A 00,64 54,31 B 00,69 54,31 C 00,69 54,32 D 00,70 54,32 E 00,70 54,30 F 00,64 54,30





Areal, der ligger uden for arealet i ansøgningen om »Deux-Nanteuil-tilladelsen« Toppunkt Østlig længdegrad Nordlig breddegrad A’ 00,40 54,40 B’ 00,44 54,40 C’ 00,44 54,39 D’ 00,42 54,39 E’ 00,42 54,38 F’ 00,41 54,38 G’ 00,41 54,33 H’ 00,42 54,33 I’ 00,42 54,30 J’ 00,40 54,30

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra datoen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 af 2. juni 2006 om udvindingsrettigheder (den franske statstidende — Journal officiel de la République française af 3. juni 2006).

Konkurrerende ansøgninger stiles til ministeren for minedrift på nedenstående adresse. Der vil blive truffet afgørelse angående de to oprindelige ansøgninger og de konkurrerende ansøgninger senest den 20. november 2011.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i mineloven »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (Journal officiel de la République française af 3. juni 2006).

Yderligere oplysninger kan indhentes fra MINÉFI:

Direction générale de l'énergie et du climat, direction de l’énergie, sous-direction de la sécurité d’approvisionnement et nouveaux produits énergétiques, Grande Arche de la Défense — Paroi Nord, 92055 La Défense Cedex, France (Tlf. +33 140819529).

De ovennævnte lovregler findes på Légifrance på adressen: http://www.legifrance.gouv.fr

(1) EFT L 164 af 30.6.1994, s. 3.